b'\n_START_ARTICLE_\nTakwim qamari\n_START_PARAGRAPH_\nTakwim qamari atau juga dikenali sebagai takwim bulan dan takwim lunar merupakan satu sistem kalendar yang berdasarkan kepada fasa bulan, berbeza dengan takwim suria, yang kitaran tahunannya hanya berdasarkan pada tahun suria. Takwim yang paling biasa digunakan, takwim Gregorian, adalah sistem takwim suria yang mula-mula berkembang daripada sistem takwim qamari. Takwim qamari semata-mata juga dibezakan dari takwim lunisolar, yang bulan qamarinya dijajarkan dengan tahun suria melalui beberapa proses interkalasi. Perincian bagi bulan takwim bermula berubah dari takwim ke takwim, dengan sesetengahnya menggunakan bulan-bulan baru, penuh, atau bulan sabit dan lain-lain yang menggunakan pengiraan terperinci._NEWLINE_Disebabkan setiap qamarian adalah kira-kira 29\xc2\xb9\xe2\x81\x84\xe2\x82\x82 hari (29 hari, 12 jam, 44 minit, 3 saat, atau 29.530588 hari), adalah biasa untuk bulan takwim qamari untuk bersilih antara 29 dan 30 hari. Memandangkan tempoh dua belas bulan, tahun qamari, hanya 354 hari, 8 jam, 48 minit, 34 saat (354.367056 hari), takwim qamari hilang sekitar 11 hari setahun berbanding dengan takwim Gregorian. Dalam takwim qamari sejati seperti takwim Islam, ketiadaan interkalasi menyebabkan bulan qamari bergerak sepanjang musim tahun Gregorian dalam perjalanan kitaran 33 tahun qamari.'